**Լատվիայի ազգային գրադարան** (լատիշ․՝ Latvijas Nacionālā bibliotēka), Լատվիայի ամենախոշոր գրադարանը։ Ազգային գրադարանը Լատվիայի մշակույթի նախարարության պետական հաստատություն է։ Գրադարանը կարևոր դեր է խաղում Լատվիայում տեղեկատվական հասարակության զարգացման, ինտերնետ հասանելիության ապահովման, գիտական հետազոտությունների և շարունակական կրթության աջակցման գործում։

Պատմություն
-----------

Գրադարանի շենքը Կր․ Բարոնի (1956—2014) փողոցում
1919 թվականի օգոստոսի 29-ին Լատվիայի նախարարների կաբինետը հիմնել է Լատվիայի պետական գրադարանը։ Գրադարանի տնօրինությանն է հանձնվել Լիվոնիայի նախկին փոխնահանգապետի նստավայրը, որը գտնվում էր Յաուինելայում։ 1920 թվականի հունիսի 1-ին բացվել է 40-տեղանոց ընթերցասրահը։ 1920 թվականին գրադարանը ստացել է տարածք Պիլսի հրապարակում գտնվող Ռիգայի ամրոցի դիմաց։ Գրադարանի առաջին ղեկավարը եղել է Յանիս Միսինշը (1862-1945)։

Հետագայում ազգային գրադարանը փոխել է բազմաթիվ շենքեր, մինչև 2008-2014 թվականին Դաուգավիի ձախ ափին՝ քաղաքի պատմական կենտրոնի դիմաց կառուցվել է անսովոր ճարտարապետությամբ հատուկ շինություն, այսպես կոչված՝ «Լույսի ամրոցը» (լատիշ․՝ Gaismas pils)։

Գործունեություն
---------------

1924 թվականին Լատվիան միացել է Բրյուսելի կոնվենցիային, որը նախատեսում էր տպագիր արտադրանքի՝ պաշտոնական փաստաթղթերի, գիտական և գրական հրատարակությունների միջազգային փոխանակություն։

1950 թվականից գրադարանին կից սկսվել է «Ամսագրերի և թերթերի հոդվածների տարեգրության» հրատարակությունը։ 1968 թվականին գրադարանը կազմակերպել է մերձբալթյան գրադարանների (Լատվիայի, Լիտվայի և Էստոնիայի) համար առաջին սեմինարը (*LiLaEst*)։

1992 թվականին Լատվիայի Հանրապետությունում օրենք է ընդունվել «Լատվիայի ազգային գրադարանի մասին»։ 2002 թվականին Լատվիայի Բանկը թողարկել է մեկ լատ հուշադրամ, որի վրա պատկերված էր Լատվիայի գրադարանը (*Letonica),* 2007 թվականին գրադարանը ներառվել է Լատվիայի գիտահետազոտական ինստիտուտների ցանկում։

Լատվիայի ազգային գրադարանը մասնակցում է միջազգային գրադարանային կազմակերպություններին՝ IFLA, CENL, CDNL, CERL, EBLIDA, LIBER, IBBY, Bibliotheca Baltica և այլ միջազգային կազմակերպությունների՝ IASA, BAAC, AABS, IGeLU, хAEPM, օգտագործել ISBN, ISSN և ISMN ստանդարտներն ու կոդիֆիկատորները։

Ազգային գրադարանը առաջարկում է խմբակային էքսկուրսիաներ, որոնց ընթացքում այցելուներին ծանոթացնում են շենքի, գրադարանի աշխատանքի և առաջարկվող ծառայությունների հետ։ Էքսկուրսիաներն անցկացվում են երկուշաբթիից շաբաթ, Լատվիայի բնակիչների համար էքսկուրսիաներն անվճար են։

Պատկերասրահ
-----------

* Լատվիայի ազգային գրադարանի ինտերիերԼատվիայի ազգային գրադարանի ինտերիեր
* Գրադարանի անվանում (ձևավորման տարր)Գրադարանի անվանում (ձևավորման տարր)
* Գլխավոր սպասասրահի ինտերիերԳլխավոր սպասասրահի ինտերիեր
* Իմանտ Զիեդոնիսիանվան համերգային դահլիճԻմանտ Զիեդոնիսիանվան համերգային դահլիճ
* Շենքի պատկերով հոբելյանական մետաղադրամՇենքի պատկերով հոբելյանական մետաղադրամ

Ծանոթագրություններ
------------------

1. 1 2  archINFORM (գերմ.) — 1994.
2. 1 2  Bibliotēku statistika — Ministry of Culture of the Republic of Latvia.
3. ↑  Латвийская Национальная библиотека (2020). "Факты истории Латвийской Национальной библиотеки" (in անգլերեն). Արխիվացված from the original on 2019 թ․ ապրիլի 18. Retrieved 2020 թ․ մայիսի 11.
4. ↑  Первые десять лет нашей Государственной библиотеки (латыш.) // *Valdības Vēstnesis*. — 1929. — № 197. Архивировано из первоисточника 16 Սեպտեմբերի 2020.
5. ↑  "Замок света". Արխիվացված է the original 2016 թ․ ապրիլի 6-ին. Retrieved 2016 թ․ մարտի 27.
6. ↑  "Латвийская национальная библиотека". Արխիվացված from the original on 2016 թ․ ապրիլի 7. Retrieved 2016 թ․ մարտի 27.

Արտաքին հղումներ
----------------

* Официальный сайт(լատիշերեն)

\* Общество поддержки Латвийской Национальной библиотеки(լատիշերեն)